

**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** [**secretar@tirgumures.ro**](mailto:secretar@tirgumures.ro) **www.tirgumures.ro**

**nr. 18.740 din 09.03.2021**

***Data publicării pe site: 09.03.2021***

***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***Proiectul de hotărâre privind desființarea Universității Cultural Științifice Târgu Mureș.***

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administraţia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***19 martie 2021*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***„Proiectul de hotărâre privind desființarea Universității Cultural Științifice Târgu Mureș,***

*Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

*Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***19.03.2021.***

***Pentru informații suplimentare vă stăm la dispoziție la telefon 0265.269571.***

**Secretar General al Municipiului Târgu Mureş,**

**Soós Erika**

(nu produce efecte juridice)\*

**ROMÂNIA**

**JUDEŢUL MURES**

**CONSILIUL LOCAL TÂRGU MUREȘ**

Nr. 17057 din 03.03.2021

**REFERAT DE APROBARE**

**privind desființarea Universității Cultural Științifice Târgu Mureș**

**Istoricul înființării Universității Cultural Științifice Târgu Mureș:**

**-**Universitatea Populară din Târgu Mureș, înființată în anul 1962, a funcționat, după reorganizarea din anul 1970, în cadrul Administrației Unice a Palatului Culturii, administrație ce a avut statut de instituție bugetară.

- În anul 1990, prin Decizia nr. 165 a Prefecturii județului Mureș, Administrația Palatului Culturii din Târgu Mureș a fost reorganizată, în urma căreia Universitatea Populară nu a mai fost cuprinsă în structura Administrației Palatului Culturii.

În vederea separării complete, Inspectoratul pentru Cultură al Județului Mureș s-a adresat Ministerului Culturii – Direcția Generală Așezăminte Culturale – teritoriul București, de unde s-a primit acordul ca Universitatea Populară să devină persoană juridică, autofinanțată, cu condiția de a funcționa ca instituția a municipiului Târgu Mureș

Prin **HCLM nr. 82 din 23 decembrie 1993** a fost aprobată trecerea Universității Populare din localitate sub autoritatea Consiliului municipal, ori în cadrul Regiei Autonome pentru Administrarea Domeniului Public Târgu Mureș ca instituție autofinanțată distinctă,

* Universitatea Populară cu sediul în municipiul Târgu Mureș P-ța Trandafirilor nr. 57 se trece începând cu data de 1 ianuarie 1994 sub autoritatea Consiliului municipal Târgu Mureș. Instituția va avea personalitatea juridică și va funcționa pe principiul autofinanțării.

Prin **HCLM nr. 410 din 22 decembrie 2011** au fost aprobate unele măsuri pentru asigurarea funcționalității Universității Populare Târgu Mureș,

-se aprobă schimbarea denumirii Universității Populare Târgu Mureș în ”Universitatea Cultural – Științifică ” Târgu Mureș și se numește pe domnul Csegzi Sandor – viceprimar al municipiului Târgu Mureș în calitatea de reprezentant al Consiliului Local Municipal în Consiliul Științific al Universității.

-Universitatea Cultural Științifică, este instituție publică cu această denumire, este persoană juridică de drept public, de importanță locală sub autoritatea Consiliului local municipal Târgu Mureș.

Prin **Hotărârea de Consiliul Local Municipal nr. 8 din 26 ianuarie 2012** a fost aprobat Regulamentul de Organizare și Funcționare a Universității Cultural Științifice Târgu Mureș

În condițiile HCLM nr. 8/2012 **Consiliul Local Municipal are competența de înființare, organizare și dizolvare a Universității Cultural Științifice Târgu Mureș, în condițiile legii**.

Prin Hotărârea de **Consiliul Local Municipal nr. 35 din 29 ianuarie 2015** a fost aprobată modificarea și completarea HCLM nr. 8/2012 referitoare la Regulamentul de Organizare și Funcționare al Universității Cultural Științifice, prin care a fost stipulat faptul că

În decursul anilor de funcționare se observă faptul că desi a avut misiunea de a genera și transfera cunoaștere și de a oferi condițiile necesare pentru valorificarea și difuzarea aptitudinilor personale prin învățământ, cercetare științifică și activități socio culturale, activitatea didactică s-a restrâns și numărul cursanților s-a redus.

Având în vedere faptul că autonomia financiară a universității nu a fost realizată, veniturile proprii fiind insignifiante, principiul răspunderii publice și a eficienței manageriale și financiare impune o analiză asupra fondurilor publice utilizate coroborat cu rezultatele activității Universității, rezultatul analizei fiind următorul:

lei

|  |  |  |
| --- | --- | --- |
| **An** | **Buget aprobat** | **Execuție** |
| **2015** | **255.000,00** | **255.000,00** |
| **2016** | **330.000,00** | **330.000,00** |
| **2017** | **362.000,00** | **361.000,00** |
| **2018** | **708.000,00** | **536.983,00** |
| **2019** | **550.000,00** | **550.000,00** |
| **2020** | **668.000,00** | **667.500,00** |

Se observă o creștere anuală a bugetului în ultimii 5 ani dublându-se bugetul desi ponderea cursurilor, respectiv a cursanților scade.

Față de cele de mai sus se impune luarea unor măsuri imediate de desființare a acestei unități care generează pe seama bugetului local cheltuieli de funcționare nejustificate comparativ cu numărul redus de beneficiari direcți ai cursurilor, în acest sens este oportun șă valorificăm bunurile corporale și necorporale prin redirecționarea acestora prin intermediul **Direcției școli** către unitățiile de învățământ cu profil similar al specialităților, unde numărul beneficiarilor este considerabil mai mare, astfel se crează un plus de valoare la liceele de profil tehnologic în funcție de nevoi și necesități.

**Raportul întocmit de către Curtea de Conturi - Decizia nr. 20/ 12.06.2020**

**Conform Deciziei nr. 20/12.06.2020 emisă de Curtea de Conturi Târgu Mureș**, în perioada ianuarie 2019 - martie 2020 au fost angajate și efectuate cheltuieli nejustificate din fonduri alocate de la bugetul local în suma de 96.884 lei prin majorarea fără temei legal – peste limita maximă prevăzută de lege a remunerației lunare cuvenite managerului Universității Cultural Științifice Târgu Mureș, ordonator terțiar de credite.

Prin Dispoziția nr. 947/11.05.2020, emisă de Primarul UATM a fost dispusă stabilirea ”remunerației lunare” cuvenite managerului, Universității Cultural Științifice Târgu Mureș.

**Prejudiciul creat bugetului local, de către ordonatorul terțiar Universitatea Cultural Științifică Târgu Mureș a fost imputat domnului Csegzi și s-a recuperat parțial la finele anului 2020 existând un debit nerecuperat de 41.570 de lei**

-a fost încasată suma totală de 1.510 lei, reprezentând 1.323 lei sume nete achitate angajaților și 187 lei majorări de întârziere aferente – chitanțelor nr. 477, 478, 480 și 481 din 07.05.2020 și a extrasului de cont din data de 07.05.2020, suma achitată nelegal cu titlul mai sus amintit.

În perioada 28 decembrie 2020-31 decembrie 2020 s-a efectuat inventarierea faptică a mijloacelor fixe și a obiectelor de inventar aflate în folosință la sediul instituției, precum și a obiectivelor de inventar propuse spre casare, distrugerea obiectelor și echipamentelor specificate, respectiv procesul verbal de scoatere din funcțiune a mijloacelor fixe.

Conform procesului verbal de închidere a operațiunii de inventariere pe anul 2020 înregistrat cu nr. 462 din 31.12.2020 s-a constat următoarele valori:

* Mijloace fixe în valoare de 390.796,92 lei
* Obiecte de inventar în folosință în valoare de 245.962,21 de lei

Mijloacele fixe și obiectele de inventar în folosință rămase se află în stare normală de

utilizare și funcționare.

Datorită faptului că ne confruntăm cu o criză bugetară fără precedent având în vedere datoriile de angajamente multianuale ale municipiului, precum și în vederea aplicării principiilor de creștere economică sănătoasă care depinde de prudența și eficiența în cheltuiala banilor publici se impune luarea măsurii de desființare a Universității Cultural Științifice din subordinea Consiliului Local, Tg Mureș ceea ce constituie efectuarea unui prim pas în depăşirea crizei financiare.

Având în vedere analiza referitoare la derularea și respectarea dispozițiilor legale și a reglementărilor interne în ceea ce privește activitatea Universității Cultural Științifice

s-au constatat indicii privitor la ineficiența funcționării acesteia.

**În conformitate cu prevederile art. 250 Cod civil** ”(1) ***Persoanele juridice înființate de către autoritățile publice centrale sau locale, nesupuse dizolvării, pot fi desființate prin hotărârea organului care le-a înființat.***

***(2) În acest caz, dacă organul competent nu a dispus altfel, drepturile și obligațiile persoanei juridice desființate se transferă persoanei juridice dobânditoare, proporțional cu valoarea bunurilor transmise acesteia, ținându-se însă seama și de natura obligațiilor respective”.***

Faţă de cele de mai sus vă rugăm a analiza şi aproba materialul prezentat.

**CONSILIERI LOCALI MUNICIPALI**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**



**ROMÂNIA** Proiect

**JUDEŢUL MUREŞ** (nu produce efecte juridice)\*

**CONSILIUL LOCAL AL MUNICIPIULUI TÂRGU MUREȘ** **Inițiatorii**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2021**

**privind desființarea Universității Cultural Științifice Târgu Mureș**

***Consiliul local al municipiului Târgu Mureş, întrunit în şedinţa ordinară de lucru***,

Având în vedere:

a) Referatul de aprobare nr.17057 din 03.03.2021 inițiat de un grup de consilieri locali privind **desființarea Universității Cultural Științifice Târgu Mureș.**

b) Raportul Comisiilor de specialitate din cadrul Consiliului local municipal Târgu Mureş

Legii nr. 52/2003 privind transparenţa decizională în administraţia publică, republicată, art. 250, art. 251Cod civil , Legea nr. 53/2003 privind Codul muncii, lit. e, și f art.3 din Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, Decizia nr. 20/12.06.2020 emisă de Curtea de Conturi Târgu Mureș

* art. 129 alin.(1), pct. a, b, c, e alin (2), pct. e, alin 4, pct a, b, alin (6 ), pct. a alin.(7) alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

##### HOTĂRĂŞTE

**Art. 1.** Se aprobă, în condițiile legii, începând cu data de 01.05.2021 desființarea Universității Cultural Științifice Târgu Mureș.

**Art. 2**. Urmare desființării Universității Cultural Științifice, pentru persoanlul angajat din cadrul Universității se vor aplica prevederile Legii nr. 53/2003 privind Codul muncii referitoare la încetarea contractului individual de muncă.

**Art. 3** Se aprobă preluarea spațiului în care a funcționat Universitatea situat în str. Iuliu Maniu din administrarea Universității Cultural Științifice în administrarea Municipiului Târgu Mureș

**Art. 4.** Bunurile patrimoniale aflate în inventarul Universității Cultural Științifice revin în patrimoniul Municipiului Târgu Mureș. Patrimoniul, arhiva, prevederile bugetare, actele financiar contabile și de evidență operative și orice alte bunuri ale Universității Cultural Științifice se preiau de către Direcția școli, pe bază de Protocol de predare – preluare încheiat în termen de 45-60 de zile calendaristice de la data intrării în vigoare a prezentei hotărâri.

**Art. 5**. Începândcu data aprobării prezentei, orice prevederi din Hotărârile Consiliului local referitoare la Universitatea Cultural Științifică Târgu Mureș își încetează aplicabilitatea.

**Art. 6**. Se împuternicește …………… să depună toate diligențele necesare radierii Universității Cultural Științifice Târgu Mureș din evidențele autorităților/instituțiilor publice.

**Art. 7** Cu aducerea la îndeplinire a prezentei hotărâri se încredințează Executivul prin **Direcția economică, Direcția școli, Universitatea Cultural Științifică Târgu Mureș.**

**Art .8.** În conformitate cu prevederile art. 252 alin. 1 lit. c , ale art. 255 din OUG nr. 57/2019 privind Codul administrativ, și ale art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.9..** Prezenta hotărâre se comunică **la Direcția Economică**, **Direcția școli** **Universității Cultural Științifice,** Direcția activități social culturale, patrimoniale și comerciale- Serviciul activitați culturale, sportive, tineret și locativ

**Viza de legalitate**

**Secretarul general al Municipiului Târgu Mureş,**

**SOÓS ERIKA**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**